**מקרה של Drosera אצל נערה במצוקה**

**מיכל יקיר וברית לוי**

א. בת 17 כיתה י"א. בת בכורה לעוד שני אחים. הורים גרושים (האב בכלא, אמא נשאה מחדש- אבא מאמץ). לומדת בפנימיה לנערות בסיכון.

**פגישה ראשונה 2/6/11**

מראה: קטנה, רזה מאוד, שערות נופלות על הפנים, יושבת מכונסת עם ברכיים מחובקות.

סובלת מעצירות קשה: לוחצת חזק ואז יוצאים טחורים, צואה קשה, מרגישה כמו פצע שם. הרבה פעמים זה מלווה בחילה. "בא לי להקיא, עם הרגשות שלי בא לי להקיא".

מספרת: "הכי מפריע לי חוסר צדק. כשרואה משהו והאחר מתעלם מזה. חייבת חוקים, חייבת לדעת מה אני עושה מחר בבוקר. אם יש כתם על הקיר זה מציק לי, צריכה סדר. חייבת שהכל יהיה מתוקתק. בלי חוקים לא מרגישה שאני בקרקע".

*דוגמה לחוסר צדק?*

"חברה רימתה כדי שישחררו אותה, וההנהלה יודעת מזה ומתעלמת, אבל כשאני מבקשת שיחרור הם לא מסכימים.
חוויתי בעבר חוסר צדק. למה ההורים התגרשו? למה אבא הגיע למצב כזה? עבדתי על עצמי שזה לא יעסיק אותי. בעבר הייתי מתפרצת המון וצועקת. היום אני שומרת מרחק. מנסה להבליג, להתעלם".

"אני קולטת אנשים מיד וישר שופטת אותם, חותכת, לא ממשיכה. אני באמת רוצה לעבוד על עצמי, הייתי רוצה לקחת בסבבה ולא כל כך קשה, כי אני אדם רגיש מאוד ומאוד מצפוני. גם אם חברה תעשה משהו לא בסדר אני ארגיש לא טוב עם זה. אולי אני הייתי לא בסדר? אולי משהו לא נכון?"

"בכלל, משהו מפריע בי, אני מאבדת את כל החברות שלי, את כל הדברים שחשובים לי".

*למה את מאבדת את החברות?*

"קשה לי עם אנשים שמשקרים. אני באה עם אמון מלא ואם מישהי לא עומדת בזה היא אוטומטית לא קיימת בשבילי. היא אוויר. קשה לי שיש חוסר אמון בקשר, ובקלות חשה כך- ומתנתקת".

*מה התחושה?*

"ריקנות. לא טוב לי, רוצה לברוח. זה פוגע כשאנשים מתעלמים ממך ואתה כאילו לא קיים. לא מרגישים שאתה נמצא שם. חשה מערבולת, בלבול, מוצפת, סחוטה, (תנועה כלפי הלב). מרגישה בגוף, בחזה, דקירות. רוצה לברוח".

*לאן את רוצה לברוח?*"**לים**".

*מה התחושה בים?*

"תחושה מרגיעה, שאפשר להוציא כל מה שיש לך**, כמו אמא שתחבק**. לא רוצה לעזוב, רוצה להישאר כמה שארצה. אין לי אמא הכי אוהבת, היא לא ידעה לחבק באמת אף פעם, היא לא יודעת להגיד מילה טובה. אני לא מרגישה שיש עם מי לדבר, חשה לבד. אתה אומר: לעזאזל, שיקרה לי משהו ושיתיחסו אלי. רוצה לשתות. לשכוח לגמרי מזה. מצב של יאוש. כיום נמאס לי מהכל ומצפה למשהו חדש. רוצה ללכת לצבא. הצבא ייתן לי ביטחון".

 *מה קשה לך?*

"לא יכולה שצועקים עלי. קשה לי ואני בוכה ומתפרצת".
*למה?*
"יש פחד. פחד שמשהו הולך לקרות. אני לא חזקה. לא יציבה ברגשות שלי. (בוכה ומסתירה עם היד). זה קשור לחוסר צדק: אבא היה במקום של סמים, בתור ילדה ראיתי את זה, הלכתי לאמא ואמרתי לה. אבל זה שסיפרתי הרס אותי. הרגשתי כפוית טובה, ראיתי איך הוא הכניס לאמא מכות, איך הם רבו, זה הרס את המשפחה- הלכתי ואמרתי כי זה צודק! הרגשתי מעונה, בוערת, אבל הבנתי שעשיתי דבר נכון בזה שאמרתי לאמא. אמא לא הייתה איתי באותו זמן. היא לא חיבקה אותי".

*פחדים*?
"להיות בת 18. להרגיש בוגרת. עדיין רוצה אמא שתהיה שם ותעזור". [שימו לב לדיבור בגוף שלישי, המצביע על ניתוק וריחוק מהרגש של הסיטואציה].

"**הרבה פעמים כשאני יוצאת לעשן ומסתכלת סביבי, אני רואה עץ רזה שנובל, בלי עלים, בלי פירות, רק ענפים נופלים. ומזדהה אתו.** אתה מגיע למצב של יאוש ואתה לא מאמין. זה נמשך כבר המון זמן".

**ניתוח המקרה**

במקרה רואים איכות של צמח שמשהו במהלך התפתחותו נתקע. משהו בתחילת החיים שולח הדים להמשך כל החיים ומשפיע על התנהלות בכל שלב. התחושה הבסיסית במקרה היא – "*אין אמא, אין הזנה*",“אמא לא הייתה איתי גם כשהכי הייתי צריכה אותה, לא חיבקה, לא אמרה מילה טובה, לא אהבה”. היא מדברת על התחושה שהאם לא הייתה ועל הרצון באם שתחבק ותהיה שם. הפגיעה החלה מההתחלה – האם לא נתנה ביטחון קיומי בסיסי. הנערה חוותה בגידה וחוסר אמון מצד האם והיא משליכה את זה כלפי כל האחרים בחייה- היא מרגישה שהיא נותנת אמון בחברותיה והן בוגדות בה, היא מצפה שכולם יבגדו בה, לכן היא שופטת וחותכת אותן מהר, וכך מאבדת את כל חברותיה. אף הפתולוגיה קשורה למערכת העיכול וההזנה (עצירויות, טחורים ובחילות).

בטבלת הצמחים, טור ההזנה(טור רביעי) קשור לפגישה באיכות הנקבית המזינה והיכולת לעמוד מולה באיזון: לקבל ולתת בלי להתמעט.

כאשר טור ההזנה נמצא בשורה שניה- (שורת הינקות: שלב בו הילד זקוק לצורך התפתחותו לקבל ביטחון קיומי ובסיסי- מנוחה, שינה, אהבה, חום ואוכל). התחושה המתקבלת היא "לא קיבלתי את צרכי החיים הבסיסיים שלי"- מה שיוצר תחושת חוסר בסיסית, אי אמון בחיים,חשדנות גבוהה, בידוד וחוסר תקוה. יש ציפייה שיבגדו בהם ומכל אכזבה מתנפצת תמונת עולמם ומצבם מתערער. תחושה זו מתחדדת כשהצרכים הבסיסיים שלהם באמת לא הושלמו. במיקום זה בטבלה יושבת סדרתהנבלתניים -Sarraceniales - צמחים טורפים שהתפתחו לאכילת חרקים בעקבות החסר בהזנה שנוצר בבית גידול של קרקע חומצית (ענייה בנוטריינטים).

הרמדי שמתאימה למקרה היא: Droserarotundifolia
הרמדי מתאפיינת בתחושה של אכזבה מתמדת- האנשים הקרובים אלי יכולים לבגוד בי אבל אני עדיין תלוי בהם! ולכן חוסר האמון בסובב: אין במי לבטוח. אם אימי שיקרה לי \בגדה בי\ אז במי אבטח?
בנוסף קיים אלמנט של צדק ומוסר ברמדי- ינסה להיות מושלם במוסר שלו- "בין כל האנשים האיומים האלה" יש לו תחושת חובה כלפי המוסריות של עצמו, כעס כאשר אחרים לא בסדר (Mazi) – נושא שעולה חזק במקרה: "...הלכתי ואמרתי כי זה צודק".

אכילת הצמחמביא [בכבשים] לכיחשון שחפתי– לחוסר הזנה, מה שהתבטא במקרה בהזדהותה עם העץ הנובל: "עץ רזה שנבל, בלי עלים, בלי פירות, רק ענפים נופלים. הזדהתיאיתו." חוסר הזנה עמוק המתחיל במקרה ברמה הרוחנית נפשית ומסתיים בפיסי.

Vermeulen: “There were cases in poor, under-nourished children of casual laborers, out of work, who could not be given extra nourishing food or extra milk, as the parents could not afford it. All the change that was made, was an occasional dose of Drosera 30 and the gain in weight followed, on the same diet as before”

סימפטומים קשורים למקרה:

|  |  |  |
| --- | --- | --- |
|  |  | **Dros** |
| MIND - INJUSTICE, cannot support  |  64  | 1  |
| MIND - FORSAKEN feeling  |  192  | 1  |
| MIND - AILMENTS FROM - grief  |  96  | 2  |
| MIND - CARRIED - desire to be carried  |  52  | 1  |
| MIND - DELUSIONS - betrayed; that she is  |  12  | 1  |
| MIND - DELUSIONS - vexation - offenses; of |  3  | 1  |
| MIND - SUSPICIOUS - friends, his best  |  5  | 1  |
| MIND - THINKING - complaints of his – agg [therefore sleeplessness)  | 90 | 1 |
| RECTUM - CONSTIPATION - ineffectual urging  |  252  | 1  |

* **קיבלה Dros 30ch בוקר וערב.**

מעקב טלפוני 22/6/11- עצבנות חזקה, המון כעסים, כל דבר בלתי נסבל. אולם מאז הרמדי נעלמו הטחורים, (*לחכות*).

טלפון 15/7/11- טחורים באים והולכים, אין שינוי במצב הרוח.

* **להמשיך עם הרמדי - מנה פעם בשבועיים.**

**מעקב 4/9/11**

חברה אמרה לי "אפילו אמא שלך לא תעזור לך" הרגשתי לבד, בודדה, נטושה. אף אחד לא רוצה אותי, לא מכירים אותי באמת".
מבחינה פיסית: כבר שבועיים וחצי ברצף אין טחורים, עכשיו עצירות קשה של יומיים.

תצפית: בסך הכל נראית יותר טוב, יותר מחייכת, צוחקת איתי, נראה שהיא יודעת יותר להתמודד, פחות מדברת על אמה. השיחה זרמה, פחות נצמדה אלי, יותר צחקה.

* **להמשך- Dros 200ch לשלושה ימים.**

טלפון 6/10/11- מצב רוח רגיל, פחות דיכדוך ותסכול, "זה עבר לי". בסולם עד 10- השמחה היא 8. מרגישה שינוי טוב. הטחורים יצאו שוב.

**מעקב 30/10/11**

"מאז הרמדי הכול יותר מואר, הכול היה סבבה וזורם". יש מעט טחורים והצואה מאוד יבשה אך פחות קשה. "מבחינת מצב רוח אני בעלייה, יותר שמחה, מתחילה לצחוק על שטויות. אבא אמר לי – כשתתחילי לצחוק על החיים שלך במקום לבכות עליהם זה יהיה סימן שאת מתבגרת... מאז הרמדי לא מעשנת סמים, זה קשה אבל אני תופסת את עצמי. העלתי במשקל [הייתה רזה מידי קודם לכן]".

* **מנה נוספת Dros. 200ch**

טלפון 8/11/11- "מרגישה טוב, ממש שינוי לטובה, אין טחורים כבר הרבה זמן. אני מרגישה מכורה לרמדי".

טלפון 25/12/11- מרגישה ירידה בכל. מרגישה פחות טוב.

* **לקחת מנה נוספת במים למשך שבוע, לגימה ליום לפני השינה.**

FU 15/1/12

"מרגישה רגיל [הרגיל הפך להיות פשוט טוב...]. כבר יום אחרי הרמדי הרגשתי פחות דיכאון, עדיין לא מעשנת סמים. טחורים יצאו לפני שלושה ימים אחרי מסלול אופניים בטיול השנתי. אבל היה כיף בטיול".

* **לעלות פוטנץ: מנה של Dros 1M**

טלפון 6/2/12- "בשבועיים האחרונים מרגישה עוד הרבה יותר טוב, כאילו הכנסתי צבע לחיים שלי. אני אומרת לאמא שאני אוהבת אותה, וגם אם היא לא עונה אני יודעת שהיא אוהבת אותי גם. אני לא רבה איתה.

פתאום אני מסתכלת לצידי הרחוב ורואה את העצים ואת האילנות, ואומרת - איזה אילנות יפים. זה מוזר כי לפני הרמדי בכלל לא הסתכלתי על דברים כאלה. אין טחורים ואין עצירות. מרגישה שאני בסדר כבר הרבה זמן!"

**לחכות...**

\_\_\_\_\_\_\_\_\_\_\_\_\_\_\_\_\_\_

\* מיכל יקיר RCHom – עורכת העיתון ויו"ר האגודה לשעבר. עובדת בתל אביב ומודיעין. מלמדת הומאופתיה בברושים. כתבה את הספר "טבלת הצמחים" סדר מופלא. (הספר עומד לצאת בהוצאה חדשה, בליווי מקרים חדשים והרחבות רבות, בשיתוף עם קובי נחושתן).

\* ברית לוי RCHom – סיימה את לימודיה בברושים, בי"הס להומאופתיה ברשות ד"ר רוזנטל. עובדת בצפון ובירושלים. מתנדבת כהומאופתית במוסד לנערות במצוקה.